CELEX: 32020D0718
Language: hu
Date: 2020-05-28 00:00:00
Title: A Tanács (KKBP) 2020/718 határozata (2020. május 28.) az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezéséről

29.5.2020   
               
               
                  HU
               
               
                  Az Európai Unió Hivatalos Lapja
               
               
                  L 168/64
               
            
         A TANÁCS (KKBP) 2020/718 HATÁROZATA
         (2020. május 28.)
         az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokának kinevezéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2020. március 31-én elfogadta a (KKBP) 2020/472 (1) határozatot, amellyel létrehozta és elindította az Európai Uniónak a földközi-tengeri térségben folytatott katonai műveletét (EUNAVFOR MED IRINI) Fabio AGOSTINI ellentengernagy EU műveleti parancsnok parancsnoksága alatt.
                  
               
                     (2)
                  
                  
                     Az EU műveleti parancsnok 2020. április 30-án azt ajánlotta, hogy Ettore SOCCI ellentengernagyot nevezzék ki az EUNAVFOR MED IRINI művelethez az EU-erők parancsnokává az EUNAVFOR MED IRINI megbízatása hátralévő időszakának első felére, és hogy Theodoros MIKROPOULOS flottillatengernagyot nevezzék ki az EUNAVFOR MED IRINI művelethez az EU-erők parancsnokává a hátralévő időszak második felére.
                  
               
                     (3)
                  
                  
                     Az Európai Unió Katonai Bizottsága 2020. május 4-én támogatta az említett ajánlást.
                  
               
                     (4)
                  
                  
                     A Politikai és Biztonsági Bizottság 2020. május 6-án egyetértett az említett ajánlással.
                  
               
                     (5)
                  
                  
                     Operatív okokból az EU-erők parancsnokának az EUNAVFOR MED IRINI művelethez történő kinevezését 2020. május 6-tól kell alkalmazni.
                  
               
                     (6)
                  
                  
                     Ettore SOCCI ellentengernagyot ezért 2020. május 6-tól 2020. október 18-ig kell kinevezni az EUNAVFOR MED IRINI művelethez az EU-erők parancsnokává, és Theodoros MIKROPOULOS flottillatengernagyot 2020. október 19-től 2021. március 31-ig.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában,
                  
               ELFOGADTA EZT A HATÁROZATOT:
         
            1. cikk
            A Tanács Ettore SOCCI ellentengernagyot nevezi ki az Európai Uniónak a földközi-tengeri térségben folytatott katonai műveletéhez (EUNAVFOR MED IRINI) az EU-erők parancsnokává 2020. május 6-tól 2020. október 18-ig. A Tanács Theodoros MIKROPOULOS flottillatengernagyot nevezi ki az EUNAVFOR MED IRINI művelethez az EU-erők parancsnokává 2020. október 19-től 2021. március 31-ig.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2020. május 6-tól kell alkalmazni.
         
         
            Kelt Brüsszelben, 2020. május 28-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (KKBP) 2020/472 határozata (2020. március 31.) az Európai Uniónak a földközi-tengeri térségben folytatott katonai műveletéről (EUNAVFOR MED IRINI) (HL L 101., 2020.4.1., 4. o.).